Държавен вестник, бр. 89, 2005 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  89
чие на тези разпоредби с чл. 12 от Закона за
нормативните актове, както и с чл. 10, ал. 7 от
Закона за пътищата.
Отношенията по издаване на дубликат при
унищожаване на залепената част от годишния
винетен стикер в резултат на производствен
дефект на винетката или счупване на предното
стъкло представлява част от производството по
събиране на винетните такси, което включва и
издаването на документи, удостоверяващи из-
вършеното плащане. Поради това оспорените
текстове не попадат извън установения със за-
кона предмет на наредбата, приета за прилага-
нето на отделни негови разпоредби.
Предвижданията на чл. 11, ал. 2, 3 и 4 от
наредбата обаче противоречат на по-високия
по степен нормативен акт, който не въвежда
изискване за издаването на дубликат в случаи-
те на повреждане или унищожаване на винет-
ния стикер. Според закона при повреждане или
унищожаване на винетния стикер плащането
на винетната такса се доказва с другата поло-
вина от винетката, която се съхранява от вода-
ча на пътното превозно средство. Според тек-
стовете на наредбата за доказване плащането
на винетната такса е необходимо да бъде пред-
ставена не само втората част от документа, а
също и писмени и веществени доказателства
за вида на повредата на винетния стикер. При
възприетата от закона широка формулировка
“унищожаване или повреждане” текстът на
чл. 11, ал. 2 от наредбата посочва само два
случая на повреждане на винетния стикер—в
резултат на производствен дефект или при
счупване на стъклото, когато следва да бъде
подадена молба за издаване на дубликат на
винетката. Възможни са обаче и други случаи
на повреждане или унищожаване, до пълната
липса на поставения на предното стъкло на
пътното превозно средство винетен стикер.
След като тези случаи не се уреждат от подза-
коновия нормативен акт, за собственика или
ползвателя на пътното превозно средство не
възниква задължение за снабдяване с дубли-
кат на документа за плащане на винетната
такса, каквото обаче съществува за спомена-
тите две категории лица. Същевременно, прег-
ледът на текстовете на Закона за движението
по пътищата показва, че управлението на път-
но превозно средство с унищожен или повре-
ден винетен стикер не представлява админис-
тративно нарушение. Съгласно чл. 179, ал. 3 от
Закона за движението по пътищата с глоба се
наказва водач, който управлява пътно превоз-
но средство по републиканските пътища, без
да е заплатена съответната винетна такса по
чл. 10, ал. 2 от Закона за пътищата, или управ-
лява пътно превозно средство, на което е пос-
тавен невалиден винетен стикер или винетен
стикер с изтекъл срок.
Оспорените с жалбата текстове от наредба-
та установяват по-неблагоприятен режим за ня-
кои от собствениците или ползвателите на път-
ни превозни средства, което противоречи на
принципа за равенството на гражданите пред
закона, предвиден в чл. 6, ал. 2 от Конституци-
ята на Република България. При едни и същи,
предвидени от нормативния акт, условия него-
вите адресати следва да имат едни и същи пра-
ва и задължения. Това гарантира точното и
еднаквото прилагане на нормативния акт, как-
то и постигането на неговата цел.
Поради противоречието с чл. 6, ал. 2 от
Конституцията на Република България и
чл. 10а, ал. 5 от Закона за пътищата разпо-
редбите на чл. 11, ал. 2, 3 и 4 от наредбата
следва да се отменят.
По изложените съображения и на основание
чл. 23 ЗВАС петчленният състав на Върховния
административен съд
Р Е Ш И :
Отменя разпоредбите на чл. 11, ал. 2, 3 и 4 от
Наредбата за условията и реда за събиране на
винетни такси за платено ползване на опреде-
лени републикански пътища за определен срок,
приета с Постановление № 57 от 12 март 2004 г.
на Министерския съвет (ДВ, бр. 24 от 2003 г.),
поради противоречието им с чл. 6, ал. 2 от Кон-
ституцията на Република България и чл. 10а,
ал. 5 от Закона за пътищата.
Решението не подлежи на обжалване.
Председател: Константин Пенчев
106317
НЕОФИЦИАЛЕН РАЗДЕЛ
Поправка. В Закона за изменение и допълнение на Закона за устройството на държавния бюджет (ДВ,
бр. 87 от 2005 г.) се прави следната поправка: в § 6, т. 3, ал. 4 текстът “приходоизточници, бж63ез” да се чете
“приходоизточници, без”.